Република Србија

Општина Владичин Хан

Одељење за финансије и привреду

Број: 168/2020

Датум: 02.09.2020. године

 На основу члана 42. Закона о буџетском систему ("Службени гласник Републике Србије", број 54/2009, 73/2010, 101/2010, 101/2011, 93/2012, 62/2013, 108/2013, 142/2014, 68/2015-др.закон, 103/2015, 99/2016, 113/2017, 95/2018, 31/2019 и 72/2019), Упутства за припрему Одлуке о буџету локалне власти за 2020. годину и пројекција за 2021. и 2022. годину Министра финанансија, члана 29. Одлуке о јавним расправама („Службени гласник Града Врања“, број 13/19) и члана 115. Статута Општине Владичин Хан ("Службени гласник Града Врања" број 4/2019), а по одржаној јавној расправи о Ребалансу Одлуке о буџету Општине Владичин Хан за 2020. годину, Одељење за финансије и привреду Општинске управе Владичин Хан, подноси

**ИЗВЕШТАЈ О ОДРЖАНОЈ ЈАВНОЈ РАСПРАВИ**

**НАЦРТА ОДЛУКЕ О ИЗМЕНАМА И ДОПУНАМА**

**ОДЛУКЕ О БУЏЕТУ ОПШТИНЕ ВЛАДИЧИН ХАН ЗА 2020. ГОДИНУ**

**(РЕБАЛАНС 1)**

1.

Јавна расправа заказана је за уторак, 01.09.2020.године у просторији Велике сале Скупштине Општине Владичин Хан са почетком у 08:00 часова. Позив за јавну расправу уредно је оглашен дана 15.08.2020. године посредством оглашавања на огласној табли Општинске управе Владичин Хан, интернет портала Хан-инфо као и путем званичне интернет странице Општине Владичин Хан а у организацији Општинског већа Општине Владичин Хан.

2.

Јавну расправу отворила је Бранка Милосављевић, руководитељка Одељења за финансије и привреду Општинске управе Владичин Хан, која је, у најважнијим сегментима, представила основне разлоге за доношење Ребаланса како у делу остварења прихода и примања тако и у делу извршавања буџета односно расхода и издатака.

3.

Нацрт Одлуке је био доступан јавности, тако што је био постављен на интернет страници Општине Владичин Хан. Било је обезбеђено стално присуство стручног лица које је, сваког радног дана, омогућавало увид у комплетан текст одлуке са давањем образложења и детаљнијих информација о појединим апропријацијама и које је указивало на могућност да се примедбе на нацрт одлуке могу достављати у писменој форми.

До почетка одржавања јавне расправе није било примедби на нацрт одлуке а из усмених констулатација са Јавним правобраниоцем Општине, представницима УСЦ Куњак и Директором Јавног предузећа за комунално уређење Владичин Хан, као и накнадним сагледавањем извршења свих позиција расхода и издатака и остварења прихода и примања произашло је неколико предлога и то:

- Повећање обима средстава за накнаде штета нанетих од стране државних органа и судских такси сходно пристиглим обавезама на наплату,

- Увећање обима сопствених прихода корисника УСЦ Куњак и прилагођавање висине расхода из сопствених средстава по конкретним позицијама,

- Смањење обима срестава намењених за докапитализацију ЈП за комунално уређење уз истовремено повећање у делу одржавања јавних зелених површина као и сталних трошкова неопходних за нормално функционисања органа Општине Владичин Хан.

- На основу детаљног сагледавања свих предочених измена нацрта Ребаланса Одељење за финансије и привреду предлаже измену појединих позиција Нацрта Одлуке које се огледају у следећем:

**\* позицију 55, економске класификације 485 увећати за 2,600.000 динара – извор 01**

**\* позицију 52, економске класификације 482 увећати за 200.000 динара – извор 01**

**\* позицију 95, економске класификације 481 увећати за 1,300.000 динара – извор 01**

**\* позицију 31, економске класификације 465 увећати за 1,850.000 динара – извор 01**

**\* позицију 31, економске класификације 465 умањити за 1,400.000 динара – извор 06**

**\* позицију 31, економске класификације 465 умањити за 450.000 динара – извор 09**

**\* позицију 58, економске класификације 541 умањити за 1,450.000 динара – извор 01**

**\* позицију 56, економске класификације 511 умањити за 4,500.000 динара – извор 01**

**\* позицију 88, економске класификације 621 умањити за 900.000 динара – извор 01**

**\* позицију 45, економске класификације 421 увећати за 800.000 динара – извор 01**

**\* позицију 85 економске класификације 425 увећати за 100.000 динара – извор 01**

**\* приходе економске класификације 743251 увећати за 2,000.000 динара – извор 04**

**\* приходе економске класификације 732151 умањити за 1,400.000 динара – извор 06**

**\* приходе економске класификације 841151 умањити за 450.000 динара – извор 09**

5.

Након уводног излагања и образложења Нацрта одлуке о ребалансу буџета за 2020. годину учешће присутне јавности огледало се кроз давање коментара док у писаном облику примедбе, сугестије и питања нису достављана.

Јавна расправа завршена је у 9 часова.

6.

Увидом у спискове присутних на јавној расправи утврђена је посета од укупно 17 грађана, представника месних заједница, одборника, већника, корисника буџета и осталих заинтересованих лица. По анализи структуре присутних видљиво је да су само представници корисника буџета и стручних служби Општинске управе били на истој док НВО сектор није имао представнике.

Примедби и сугестија на нацрт Одлуке није било те Одељење Општинском већу на анализу и евентуално разматрање упућује нацрт Ребаланса буџета Општине Владичин Хан за 2020. годину без додатних предлога за измене (осим из тачке 3. овог Извештаја).

Јавну расправу су организовали и реализовали Општинско веће и Одељење за финансије и привреду Општинске управе.

Извештај доставити Општинском већу Општине Владичин Хан.

 Извештај сачинила,

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Бранка Милосављевић